el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el el el el el el az sv en kw es en en el en el en el el el el el el el el el el el en el en el en el en el en el en el en el en el en el en el en el en el en el en el en el el el el el en el el el el el en el en
Στις 5 Φεβρουαρίου έκλεισε τα 35 του χρόνια. Είναι πολύπειρος και όπως ο ίδιος τόνισε, πιστεύει στις δυνάμεις του και είναι σε θέση να παίξει μπάλα σε ψηλό επίπεδο κι άλλα χρόνια, γι’ αυτό και επέλεξε την Ομόνοια, ομάδα που έχει ψηλούς στόχους.
Για τις προσδοκίες που τρέφουν οι οπαδοί στο πρόσωπό του, επισήμανε ότι δεν μπορεί από μόνος του ένας ποδοσφαιριστής να κάνει τη διαφορά χωρίς να έχει τη στήριξη των υπολοίπων. Δηλώνει ικανοποιημένος από τις λίγες μέρες παρουσίας του στην Ομόνοια και κάλεσε τον κόσμο να στηρίξει την προσπάθεια και ελπίζει στο τέλος να είναι όλοι χαρούμενοι.
Η Ομόνοια έχει τέσσερα χρόνια να πανηγυρίσει τρόπαιο, σε συνδυασμό με τεράστια οικονομικά προβλήματα. Αυτό το γεγονός βάζει πίεση, τόσο σε σένα όσο και στους συμπαίκτες σου; «Η άποψη μου είναι ότι, από τη στιγμή που μπαίνεις στον αγωνιστικό χώρο δεν σκέφτεσαι, ούτε το οικονομικό, ούτε ότι έχει πολλά χρόνια να πάρει τίτλο. Παλεύεις για τον επόμενο στόχο, ένα νέο κύκλο, προσδοκώντας σ’ ένα τρόπαιο».
Πώς απαντάς σε όσους θεωρούν πως ο Βύντρα ήλθε τώρα στην Κύπρο, που είναι στα 35 του, στη δύση της καριέρας του; «Η απάντηση είναι το γήπεδο. Εκεί φαίνεται αν κάποιος έρχεται απλώς για να περάσει τον καιρό του ή για να συνεχίσει να παίζει σε ψηλό επίπεδο. Ο Ασίς είναι ένα καλό παράδειγμα. Πιστεύω έχω να προσφέρω πολλά ακόμη κι ας είμαι στα 35 μου. Γι’ αυτό, άλλωστε, ήλθα σε μεγάλη ομάδα».
Πιστεύεις ότι η ομάδα μπορεί να ανταποκριθεί στις προσδοκίες της διοίκησης και του κόσμου της; «Χτίζεις μια ομάδα για να πάει για τίτλο. Στο τέλος της σεζόν θα δούμε τι πετύχαμε. Ό,τι και να πούμε τώρα… Θα φανεί στο γήπεδο».
Το μήνυμά σου στον κόσμο της Ομόνοιας; «Όπως είπε και ο αρχηγός (σ.σ. Μαργκάσα), θα πρέπει να στηριχθεί η προσπάθεια που κάνουμε. Γίνεται σωστή δουλειά. Χρειαζόμαστε τον κόσμο στο γήπεδο και ελπίζουμε στο τέλος της σεζόν να είμαστε όλοι χαρούμενοι».
Ήρθες στην Ομόνοια αργοπορημένα. Σε ποια κατάσταση είσαι; «Έκανα προπονήσεις μόνος μου. Νιώθω καλά. Ο προπονητής είναι αρμόδιος γι’ αυτά τα θέματα. Αυτός θα κρίνει αν είμαι έτοιμος ή όχι. Προσπαθώ να κάνω ό,τι μπορώ καλύτερα».
Αισθάνεσαι έτοιμος να βρεθείς στο αρχικό σχήμα; «Θα δούμε. Μέχρι το Σάββατο υπάρχουν άλλες δύο προπονήσεις και θα δείξει».
Τι κλίμα συνάντησες στην Ομόνοια; Οι πρώτες σου εντυπώσεις; «Πολύ καλό. Όλα τα παιδιά είναι πολύ καλά και υπάρχουν ιδανικές συνθήκες για να παίξεις μπάλα σε ψηλό επίπεδο».
Στις λίγες μέρες που είσαι στην Κύπρο, τι κρατάς; «Δεν είμαι ούτε μια βδομάδα στην Κύπρο, αλλά όλα είναι καλά, τόσο στις προπονήσεις, όσο και εκτός προπονητικού κέντρου. Είναι σαν να είμαι στην Ελλάδα. Στην ομάδα, όπως είπα και προηγουμένως, υπάρχει πολύ καλό κλίμα, κάνουμε καλές προπονήσεις. Μέχρι στιγμής είναι όλα ωραία και είμαι σίγουρος ότι έτσι θα συνεχίσουμε».
Λόγω των αδυναμιών που παρουσίασε η Ομόνοια μεσοαμυντικά το προηγούμενο διάστημα, ο κόσμος προσδοκεί ότι ο Βύντρα θα δώσει λύση… «Το ποδόσφαιρο είναι ομαδικό άθλημα. Δεν μπορεί από μόνος του ένας ποδοσφαιριστής να κάνει τη διαφορά χωρίς να έχει τη στήριξη των υπολοίπων. Είμαστε μια ομάδα, με το τεχνικό τιμ, όλοι μαζί θα προσπαθήσουμε για το καλύτερο. Να βοηθά ο ένας τον άλλο και έτσι βελτιώνονται όλοι».
Η ενημέρωση που υπάρχει είναι ότι, δεν πέρασες και τα καλύτερα στην Χάποελ Τελ Αβίβ. Τι έχεις να μας πεις; «Πήγα με άλλες φιλοδοξίες βάσει των όσων μου είχαν υποσχεθεί από την ομάδα, όμως βρήκα άλλα πράγματα στην αρχή. Ήμουν μόνος μου, χωρίς την οικογένειά μου. Είχα κάποιες δυσκολίες που με επηρέασαν».
Ισχύει ότι βρέθηκες κοντά σε Παναθηναϊκό και Ολυμπιακό, όμως λόγω αντιδράσεων από τους οπαδούς δεν έκλεισε η μετεγγραφή; «Δεν θέλω να σχολιάσω οτιδήποτε επί του θέματος».